钦定古今图书集成/明伦汇编/闺媛典/第065卷 > 陈大宾妻邓氏
## 钦定古今图书集成/明伦汇编/闺媛典/第065卷 > 陈大宾妻邓氏

按《广东通志》：“邓氏，徐闻廪生陈大宾妻，邓邦基从女
弟也。嘉靖庚申，避贼，匿于新仓窟。贼搜出之，邓抱树
不行，驱之不动，乃断其左臂，骂曰：‘吾臂可断，志不可
夺’！”贼复刺其胸而死。乡人翟老时被掳，目击其事。后
脱归，遍告乡里，有司表其门。后大宾徙居锦囊。倭寇
犯城，亦御敌而死。